เรื่องร้องเรียน: ถนนแยกมักกะสัน 3-4 เดือนแล้วมีการขุดเปิดถนนเพื่อซ่อมท่อน้ำ ซึ่งก่อนหน้าที่จะทำ ถนนเรียบร้อยตามปกติ ระดับเท่ากันทุกเลนส์ แต่หลังจากที่มีการขุดและปิดฝาท่อนั้น ถนนขรุขระอย่างมากและทำพื้นถนนไม่เท่ากัน ทำให้เวลาขับผ่าน รถทุกคันต้องชะลอลง ซึ่งตรงนี้ทำให้ตอนเช้ารถติดมากๆ รบกวนตรวจสอบและแก้ไขด่วนครับ เพราะตอนนี้พื้นถนนยังคงไม่มีการแก้ไขให้กลับมาสู่สภาพเดิม
การดำเนินการของเจ้าหน้าที่: สำนักการระบายน้ำ ได้ตรวจสอบแล้ว บริเวณดังกล่าวเป็นโครงการก่อสร้างระบบระบายน้ำเพื่อแก้ไขปัญหาน้ำท่วมบริเวณถนนศรีอยุธยาและถนนพระรามที่ 6 โดยอยู่ระหว่างดำเนินการก่อสร้างตามสัญญา ขณะนี้อยู่ระหว่างเร่งรัดดำเนินการ เร่งรัดผู้รับจ้างให้เข้าดำเนินการแก้ไขโดยด่วน ขออภัยในความไม่สะดวก มา ณ ทีนี้ และขอขอบคุณที่ช่วยแจ้งปัญหาเรื่องดังกล่าวให้ทราบ
ความเห็นของผู้แจ้ง: ตอนนี้ยังไม่มีหน่วยงานไหนมาจัดการเลยครับ เนื่องจากขับรถผ่านถนนเส้นนี้ทุกวัน ยังไม่ได้รับการแก้ไขใดๆเลย พื้นถนนยังคงขรุขระเป็นอย่างมากและพื้นถนนไม่เท่ากัน รถที่สันจรผ่านต้องชะลอความเร็วลงอย่างมาก ทำให้รถติดมากในตอนเช้าและตอนเย็น
พื้นที่: แขวงถนนพญาไท เขตราชเทวี กรุงเทพมหานคร